  Виталий Пронин Сюмси ёросын одӥг гинэ ожысь ветеран кылемын - И. Абашев.Удмуртилэн Тӧроез Александр Бречалов, Сюмси ёросэ вуылыкуз, Вормон Нуналэн ӟечкылаз черкогуртын улӥсь ветеранэз Иван Алексеевич Абашевез.94 аресъем ветеран пусъемын Отечественной ожысь 1-тӥ степенё орденэн, Георгий Жуковлэн, «За победу над Германией», «За отвагу» медальёсын.Ожмаськон сюрессэ Иван Алексеевич кутскиз 18 арессэ тырмытэмез бере ик. 1942-тӥ арын Москваын дышетскиз радистъёслэн школаязы. Шедиз 171-тӥ стрелковой дивизие, Старая Русса городэз мозмытон понна ожмаськиз.Одӥгез атака азьын егит радист, рациез умой мед ужалоз шуыса, кызьпу вылэ антенназэ инъяны малпаз. Писпу вылэ тубе гинэ, тушмон снайпер чыртыяз йӧттэ. Эмъяськемез бере И. Абашев выльысь аслаз частяз вуэ. Ожмаське 2-тӥ Прибалтийской но 3-тӥ Белорусской фронтъёсын.1944-тӥ арын 1-тӥ мартэ нош ӧз удалты. И. Абашев противопехотной мина вылын пуштэ. 2 пыдыз ик зол сӧсырме. Нунал ортчыса гинэ, сое вутто медсанбатэ. Пыдзэ вандыны уг сёты, но пыдтышъёсыз со дырысен номыре уг шӧдо.Война бере И. Абашев сельсоветэн кивалтӥз, колхоз председательлэн воштӥсез вал, магазинын но ужаз, ревизоре но пуктылӥзы. Котькытын нырысь ик зэмлык понна сюлмыз висиз, кылзэ вераны ӧз кышкалля. Али но арлыдо воргорон тэк улыны уг чида. 94 аресаз ачиз ик машина руль сьӧрын ворттылэ. Ужрадъёсы мыло-кыдо ветлэ. Элькун Тӧролэсь куронзэ гинэ, пе, быдэстыны ӧй быгаты. Со ӧте вал 9-тӥ мае Ижкаре, элькун празднике. Но кинлы Сюмсиме кельтом. Ёросысь фронтовикъёс пӧлысь огнам кыли ни, шуэ ветеран.Эдуард СтепановТуспуктӥз Максим Егоров Теги: БыдымВормон ветеран  